A white and gold logo with a building and text

AI-generated content may be incorrect.

**Генерален секретаријат**

Почитувани претставници на граѓанските организации,

Ви благодариме на интересот за учество на Повикот до граѓанскиот сектор за придонес во подготвувањето на Програмата за работа на Владата на Република Северна Македонија за 2026 година. Пополнетиот образец (заедно со прилозите, доколку ги има) доставете го до Одделението за соработка со невладини организации на Генералниот секретаријат на Владата, електронски на адреса **nvosorabotka@gs.gov.mk** со назнака **Иницијатива за ГПРВ 2026**, до **15.9.2025 година.** Со доставување на образецот потврдувате дека се согласувате вашата иницијатива да биде објавена на веб страницата [www.nvosorabotka.gov.mk](http://www.nvosorabotka.gov.mk).

**Општи податоци за здружението / фондацијата**

Име на здружението/фондацијата:

**Здружение за заштита на правата и интересите на вработените во државната администрација и заштита на државниот имот ПРАВЕДНИ И ПРОФЕСИОНАЛНИ Скопје**

ЕМБС (матичен број на правниот субјект според податоците во Централен регистар):  **7293402**

Седиште и адреса (улица, број, општина):

**Ул.Моцартова бр.35 општина Ѓорче Петров**

Застапник:

**Тинка Китеска**

Веб страница:FB profil : ПРАВЕДНИИПРОФЕСИОНАЛНИ

Електронска пошта (e-mail):

**tinkakiteska@yahoo.com**

Телефонски број за контакт:

**075/253-802**

Лице за контакт:

**Тинка Китеска**

**Предлог- иницијатива**

**за годишна Програма за работа на Владата на Република Северна Македонија за 2026 година**

**Наслов на иницијативата:**

**Конкретизирање на ингеренциите, обврските и одговорноста на државните органи на планот на користење, чување, одржување и евиденција на недвижниот имот соспственост на РС Македонија.**

**Стратешки приоритет:** (поврзаност со стратешки приоритет на Владата, согласно Програмата за работа на Владата на Република Северна Македонија 2024-2028 <https://vlada.mk/strateshki-prioriteti?ln=mk>)

**Иницијативата е поврзана со стратешкиот приоритет на Владата за Владеење на правото и за Обезбедување забрзан и одржлив економски раст, повисок животен стандард и квалитет на живот на граѓаните. Од планското, ефикасно и домаќинско користење и располагање на државниот недвижен имот државата може да профитира, да го полни буџетот и да ги намалува финансиските издатоци кои ги имаме во моментов за изнајмување на скапи деловни простории за потребите на државните органи додека низ цела држава стојат со децении празни и неупотребени државни објекти ( детски одморалишта, младински домови, домови на културата, пионерски домови, задружни објекти, објекти стекнати по основ на стечај, даночни или царински постапки).**

**НППА:** (поврзаност со пристапни партнерства и соодветна идентификација на поглавје и подрачје <https://mep.gov.mk/mk-MK/eu-integracii/nacionalnata-programa-za-usvojuvanje-na-pravoto-na-eu>)

**Иницијативата е поврзана со поглавјето Владеење на правото, поконкретно со подрачјето Отчетност и трнспарентност во работата на централната власт, законското функционирање на сите државни институции, изнаоѓање на механизми за подобрување на нивната работа преку зголемување на нивната ефикасност и намалување на можноста за било каква злоупотреба и корупција.**

**Образложение:** (опис на состојбите, причини за проблемите кои се предмет на разгледување, цел на предлогот, предмет на уредување доколку се работи за закон или подзаконски акт)

**Состојбата со управувањето и користењето на државниот недвижен имот од година во година е се полоша, непоправена и загрижувачка, ако се има предвид фактот дека бројот на незапишани или неизложени државни објекти е огромен, министерствата не знаат колку имот имаат и каде им се наоѓа, затоа што со години никој не се занимавал со темата чување, заштита и евиденција на државниот недвижен имот.**

**Проблемот кој слободно може да се окфалификува као негрижа на државата е предизвикан со децениско стихијно загрозување и уништување на државниот имот. Недозволиво е повеќе од две децении да ни стојат празни, полураспаднати, уништени и целосно ограбени детски одморалишта, државни згради , вили или репрезентативни објекти на кои повеќе од 15 години не им е утврден правниот статус, а ние сето тоа немо да го посматраме и да не превземаме ништо да се смени нивната реалност, да се рестартираат и да им се врати намената за која се изградени.**

**Целта на предлогот е: да се скрене вниманието на Владата кон очајната состојба со користењето и чувањето на државниот имот, да се пронајде контролен механизам за влијание врз работата на сите министри и нивните кабинети, да не остане ниту еден неискористен, празен и незапишан државен објект . Приоритет треба да биде подигањето на нивото на одговорност кај носителите на јавна власт, да се санкционира недомаќинскиот однос кон имотот дури и да се одземе тој имот и да се додели на општините кои ќе знаат подобро да управуваат со него. Типичен пример на негрижа и непревземање на законските обврски е оној со детските одморалишта кои се доделени со нив на стопанисува поранешното Министерство за труд и социјална политика сегашно Министерство за социјална политика, демографија и млади. Има ли одговорност кај некој од министрите што дозволил да бидат уништени до непрепознавање одмаралиштата во Сувилаки, Николич, Пелистер, Берово, Дуф-Мавровоско, Љубанци и други. Механизам за контрола, отчетност за сработеното и одговорност за пропуштеното, мора да има.Цели сектори за заштита на децата имаме, а не гледаме ни помрднување од мртвата точка кога се во прашање одморалишатата изградени за во нив да летуват организирано и да се дружат, едуцират и воспитуваат многу генерации на деца.**

**Уште еден случај на рекорд во непостапување имаме и во Скопје, грандиозен објект на трета Македонска ударна бригада (поранешен објект на Македонија табак) - купен уште во 2013 година здание со над 7.000 м2 на седум пространи катови од кои секој по минимум 1000 м2, наместо да го искористиме ние како држава дозволивме да стои како грдосија, да пропаѓа неотворен повеќе од една цела деценија, иако се донесени неколку одлуки на Владата за доделување на трајно користење на државни институци кои се покажаа некадарни ниту да го отворат овој објект. Вилите во Лазарополе, Водно и Свети Стефан – Охрид- не се во ништо подобра состојба. Поранешниот објект на Државен пазарен инспекторат во строг центар на Скопје е претворен во руина, уште потрагично е што не е ниту запишан во Агенција за катастар на име на РМ, иако ДПРМ своевремено имаше пресуда на Врховен суд во корист на државата. Оваа Иницијативата само сака да покаже дека Владата мора да излезе од позицијата на тотална пасивност и во рамки на Генералниот секретаријат , СОЗР на Влада или Министерство за финансии -Управа за имотно правни работи, да воспостави нов сектор чија улога ќе биде да го контролира начинот на користење, чување, евиденција или ставање во промет на неискористените празни и руинирани државни објекти. Било кое решение што ќе се понуди е подобро од немо посматрање и непревземање ништо на тој план.**

**Предмет на уредување предлагаме да биде измена и дополнување на одредбите на Законот за користење и располагање со стварите во државна сопственост и стварите во општинска сопственост. Поконкретно членовите кои се однесуваат на економичното и соодветно користење како и исполнување на обврските кои произлегуваат од користењето на стварите. Механизам за контрола да се воведе и дури предлагаме воведување на ригорозни санкции за сите функционери кои нема навремено да си ги исполнуваат своите законски надлежности и нема да ги користат објектите целисходно и соодветно на нивната намена (одземање на објектите и доделување на други поспособни институции без оглед дали се на централно или на локално ниво). Ако институцијата корисник не е на ниво на задачата, да се размислува за барање на заинтересиран концесионер или да се воспостави јавно приватно партнерство. За да има правила во однесувањето предлагаме Владата да донесе подзаконски акт ( Правилник, Упатство или Уредба) во кој ќе бидат пропишани правилата на постапување, одговорното тело за спроведување на контрола над евиденцијата на државниот имот, начинот на користење на објектите, роковите во кои треба да се постапува, ризиците , претходните прашања кои треба да се решат, можностите и случаите во кои ќе се делегираат надлежностите и на крај санкциите за сите прекршувања на законските прописи.**

**Надлежен орган на државната управа:** (надлежно министерство за спроведување на иницијативата)

**Генерален секретаријат на Владата на РС Македонија**

**Очекувани влијанија:** (економски влијанија, социјални влијанија, влијанија врз животната средина, административни влијанија и трошоци)

Очекуваме да добиеме конечно регистар на државниот имот, да знаеме колку имот имаме, каде се наоѓа, дали е запишан, дали се користи ефикасно или е оставен да пропаѓа неискористен и конечно да започнеме да профитираме од имотот кој не и е потребен на државата ( да го продаваме, разменуваме или даваме под закуп). Со еден збор да ги рестартираме објектите и да ги вратиме во правен промет. Да покажеме зрелост и да се однесуваме сите како вистински домаќини. Со рестарт на детските одморалишта ќе покажеме дека водиме сметка за здравјето на децата, за нивното квалитетно и модерно растење и за социјално згрижување на децата и младинците.

Трошоци секако ќе има, дотолку повеќе што во наведените запуштени објекти со децении не се инвестирало, никој не ги чувал и обезбедувал од кражби и пљачкање и од нив е изнесено се што можело да се однесе - останати се само голи зидови, но тоа не значи дека треба да продолжиме со негрижата – напротив, реакција мора да има веднаш. Со расчистување на руинираните и полураспаднати државни објекти индиректно ќе влијаеме и на заштита на животната средина, зашто тие објекти се претворени во своевидни депонии, извори се на зараза и полни се со штетници, глодари, инсекти и паразити.

**Финансиски импликации:** (доколку иницијативата има финансиски импликации, се наведува дали се обезбедени потребните средства и од кои извори)

**Кога државата ќе направи попис на објектите, ќе ја скенира нивната фактичка состојба и ќе изврши проценка на нивната вреднсот, ќе може да се пристапи кон финансиска проекција на трошоците и на средствата кои ќе бидат неопходни да се санира долгогодишната катастрофа која ни се случува.**

**Прилози** (се наведува насловот и авторот, со линк до документот доколку е достапен електронски)

Потпис на застапникот

11.09.2025 година ---------------------------

М.П.